Bihotzeko prentsa

Bihotzeko prentsaEuskalterm: [Kontsulta-fitxak] [1993] ( ), baita ere Esamesen prentsa, Prentsa arrosa,https://www.wikiwand.com/eu/Aldizkari garai batean Gizarteko berriak, pertsona ospetsuen eta artisten bizitzari buruzko informazioak jasotzen dituzten hedabideak dira.https://laverdadnovende.wordpress.com/2015/01/03/prensa-del-corazon-los-secretos-de-su-exito/

 Ezaugarri batzuk 
Sarritan ideologia badute ere, helburua pertsona horien informazio pertsonala eta txutxu-mutxuak zabaltzea da. Hedabideen arabera gaiak morbosoagoak izan daitezke. Ohikoa da ere horrelako aldizkariak artisten eta pertsonen promoziorako erabiltzea. Neurri handi batean irakurleak emakumeak izaten dira eta haien diseinuan argazkiek garrantzi handia dute. Euskal Herrian ez dira horrelakorik argitaratzen eta Espainiakoak zein Frantziakoak zabaltzen dira.

 Protagonistak 
Hedabide hauen intereseko pertsonak, "bihotzeko pertsonak" alegia, italieraz "Figuretti" gisa ezagunak,https://www.abc.com.py/edicion-impresa/politica/giuzzio-es-un-figuretti-con-tal-de-salir-en-la-prensa-1012839.html mota askotakoak dira:
 Monarkiaren lotutako pertsonaiak
 Noblezia
 Aktoreak
 Abeslariak
 Kirolariak
 Telebistako aurkezleak
 Modeloak
 Telebistan agertzen diren petsonak (lehiaketetan, txutxumutxuen saioetan...)

 Historia 
Hasiera batean ohiko prentsan "Gizarteko berrien" atala jasotzen zen. Sail horretan gizarteko albisteak jasotzen ziren: ezkontzak, ospetsuen joan-etorriak, dibortzioak, ohar nekrologikoak, festak eta, orokorrean, ospetsuen bizitzekin lotura zituzten gora-behera guztiak. 1672an Mercure Galant frantziar aldizkariak horrelako berrien interesa azpimarratzen zuen.Le Mercure galant, I. liburuki, 1672, 7-8 or. Dena dela, lehenengo gizarte kronikak XIX. mendeko egunkari orokorretan agertu ziren; horren adibideak L'Illustration eta Excelsior FrantzianErwan Serveau, "Les ancêtres de la presse people", Antiquités Brocante, 110zk., uztaila-abuztua 2007, 174-181 or. edo Blanco y Negro Espainian. Berri horien helburua informatiboa zen. Horrelako gaiak jasotzeko lehen hedabidea New Yorkeko Broadway Brevities and Society Gossip izan zen, 1916an plazaratuta. Aldizkariak goi mailako pertsonalitateen eta aktoren bizitza eta gertaerak azaltzen zituen baina, denboraz, morboa nagusitu zen eta eskandaluen bila aritu zen. 1920. hamarkadan National Enquirer agertu zen, generoko beste aldizkari garrantzitsua.

XX. mendearen amaieratik generoak telebistan bere tokia aurkitu du eta zenbait kateetan oso ohikoak dira horrelako gaiak jorratzen dituzten saioak. Horietako batzuei talk-show esaten zaie. Horien adibideak dira Espainiako Sálvame edo The Tonight Show Estatu Batuetan.

Horrelako prentsarekin oso lotuta paparazzien kazetariak sortu dira. Normalean freelance moduan lan egiten dute prentsa horiarentzat. Hauen metodoak oso eztabaidatuak izan dira zeren eta askotan haien erreportaiak eta argazkiak lortzeko legalitatearen mugak gainditzen baitituzte, arazo etikorik gabe. Bereziki larria Diana Galeskoaren kasua izan zen, istripuz hilda paparazzi batzuen ihes egiten zuenean, 1997an.

 Aldizkari ezagun batzuk 
 Ameriketako Estatu Batuak: Us Weekly
 Erresuma Batua: Hello!, OK!
 Italia: Chi
 Argentina: Gente
 Frantzia: Actustar, Paris Match eta Voici
 Alemania: Bunte
 Hong Kong: East Touch
 Espainia: ¡Hola!, Lecturas, Diez Minutos
 Portugal: Cuore

 Erreferentziak 

 Ikus, gainera 
 Paparazzi
 Desinformazio

 Kanpo estekak 

Kategoria:Kazetaritza generoak
Kategoria:Informazioaren gizartea
Kategoria:Bihotzeko aldizkariak